പഴയ ഫോണ് ഉപയോഗിക്കുന്നവരുടെ ശ്രദ്ധയ്ക്ക് സെപ്റ്റംബര് 27 മുതല് നിങ്ങള്ക്കിത് ഉപയോഗിക്കാന് കഴിയില്ല പഴയ ആന്ഡ്രോയ്ഡ് ഫോണുകള്ക്ക് നിയന്ത്രണം വരുന്നു. സെപ്റ്റംബര് 27 മുതല് നേരിട്ട് ഗൂഗിള് സൈന് സാധ്യമാവില്ലെന്നാണ് മുന്നറിയിപ്പ്. ജി മെയിലിലേക്ക് പ്രവേശിക്കാനും സൈന് ഇന് ചെയ്ത് യൂട്യൂബ് കാണാനും സാധിക്കില്ല. ആന്ഡ്രോയിഡ് 2, 3, 7 വേര്ഷന് വരെ പവര്ത്തിക്കുന്നഫോണുകള്ക്കായിരിക്കും നിയന്ത്രണം. ഇതോടെ ഗൂഗിളിന്റെ മിക്ക സേവനവും ആപ്പുകളും ലോഗിന് ചെയ്ത് ഉപയോഗിക്കാന് സാധിക്കുകയില്ല. എന്നാല് പഴയ ഫോണിനോ അല്ലെങ്കില് മറ്റു ഉപകരണങ്ങള്ക്കോ പുതിയ ആന്ഡ്രോയിഡ് പതിപ്പിലേക്ക് അപ്ഡേറ്റ് ചെയ്യാനുള്ള ശേഷിയുണ്ടെങ്കില് ഗൂഗിള് സേവനങ്ങള് തുടര്ന്നും ഉപയോഗിക്കാം. ഏകദേശം പത്തു വര്ഷം മുമ്ബ് പുറത്തിറക്കിയതാണ് ആന്ഡ്രോയ്ഡ് 2, 3, 7, പതിപ്പുകള്. ഫോണ് പുതിയ ആന്ഡ്രോയിഡ് പതിപ്പിലേക്ക് അപ്ഡേറ്റ് ചെയ്യാന് കഴിയുന്നില്ലെങ്കില് ബ്രൗസറുകള് വഴി ജിമെയിലിലും മറ്റും ആക്സസ് ചെയ്യാമെന്നും പറയുന്നുണ്ട്. പഴയ വേര്ഷന് പ്രവര്ത്തിക്കുന്ന ഫോണുകളില് ജിമെയില്,, ഗൂഗിള് സെര്ച്ച്, ഗൂഗിള് ഡ്രൈവ്, യൂട്യൂബ് തുടങ്ങിയ സേവനങ്ങള് ഉപയോഗിക്കാന് ബ്രൗസര് വഴിയായിരിക്കും അനുവദിക്കുകയെന്ന മുന്നറിയിപ്പും ഉണ്ട്. ജനങ്ങളുടെ സുരക്ഷ ഉറപ്പാക്കാന് വേണ്ടിയാണ് പുതിയ നിയമനടപടികള് എന്നാണ് ഗൂഗിള് വ്യക്തമാക്കുന്നത്.